CELEX: C2006/326/71
Language: sk
Date: 2006-12-30 00:00:00
Title: Vec C-437/06: Návrh na začatie prejudiciálneho konania, ktorý podal Niedersächsisches Finanzgericht (Nemecko) 24. októbra 2006 – SECURENTA Göttinger Immobilienanlagen und Vermögensmanagement AG ako právna nástupkyňa Göttinger Vermögensanlagen AG/Finanzamt Göttingen

30.12.2006   
            
            
               SK
            
            
               Úradný vestník Európskej únie
            
            
               C 326/34
            
         Návrh na začatie prejudiciálneho konania, ktorý podal Niedersächsisches Finanzgericht (Nemecko) 24. októbra 2006 – SECURENTA Göttinger Immobilienanlagen und Vermögensmanagement AG ako právna nástupkyňa Göttinger Vermögensanlagen AG/Finanzamt Göttingen
   (Vec C-437/06)
   (2006/C 326/71)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Niedersächsisches Finanzgericht
   Účastníci konania pred vnútroštátnym súdom
   
      Žalobkyňa: SECURENTA Göttinger Immobilienanlagen und Vermögensmanagement AG ako právna nástupkyňa Göttinger Vermögensanlagen AG
   
      Žalovaný: Finanzamt Göttingen
   Prejudiciálne otázky
   
               1.
            
            
               Určuje sa právo na odpočet dane na vstupe v prípade, že daňovník vykonáva súčasne podnikateľskú a nepodnikateľskú činnosť, podľa pomeru zdaniteľných plnení a podliehajúcich dani na jednej strane k zdaniteľným plneniam, ale od dane oslobodeným na druhej strane (názor žalobkyne), alebo je odpočet dane prípustný len v rozsahu, v akom sú výdavky spojené s vydaním akcií a tichých účastí pripísateľné hospodárskej činnosti žalobkyne v zmysle článku 2 bodu 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (1)?
            
         
               2.
            
            
               Pre prípad, že odpočet dane je prípustný len v rozsahu, v akom sú výdavky spojené s vydaním akcií a tichých účastí pripísateľné hospodárskej činnosti žalobkyne: Má sa rozdelenie daňových súm na vstupe do podnikateľskej a nepodnikateľskej oblasti vykonať podľa tzv. „investičného kľúča“ alebo je – v súlade s názorom žalobkyne – pri primeranom uplatnení článku 17 ods. 5 smernice 77/388/EHS správne aj použitie „kľúča plnení“?
            
         
      (1)  Ú. v. ES L 145, s. 1; Mim. vyd. 09/001, s. 23.